**Обраћање просветној инспекцији поводом дискриминације деце која имају на мишљењу интерресорне комсије педагошког асистента, као и остале додатне подршке:**

Будући да сам на **мишљењу интерресорне комисије добила педагошког асистента** за своје дете,а у пракси га немам , да ли онда се очекује од родитеља да то ради у пракси за нула динара и да својевољно потпише отказ тамо где ради или да га плаћа или нешто треће? Наравно да нисам за тужбе, али бих желела да ми напишете конкретно решење за децу која имају право на педагошког асистента као и да ми образложите у складу са неким законским документом кад деци следује лични пратилац, а кад педагошки асистент јер је пракса да кад родитељ добије личног пратиоца, та особа без икаквих провера, обука,пријаве стажа...улази у школе и вртиће и учествује у наставном процесу. **Ја сам као родитељ одбила за своје дете личног пратиоца** јер не знам шта ће мом детету будући да моје дете Драгана Тодоран може самостално да се креће, обује и изује, али јој треба подршка у настави коју има на мишљењу интерресорне комисије, а нема у пракси.

Зато од Вас захтевам да ми одобрите **да нађем особу која би била педагошки асистент и коју бих ја могла приватно да плаћам** јер очигледно министарство просвете и ШУ Нови Сад нису ништа урадиле да се овај проблем реши у складу са законима и међународним конвенцијама које је наша држава потписала. Такође немам ништа против да се овај проблем решава пројектно као што су то урадиле општина Вршац и Бачка Паланка где је сваком детету коме је одобрен педагошки асистент , исти обезбеђен тако што се то финансирало пројектом од стране локалне самоуправе , а затим се исти затражио од министарства просвете јер педагошког асистента по правилнику о начину финансирања треба да финансира Република , што се у пракси углавном не чини за децу са сметњама у развоју , већ само за децу ромске националности.

**Такође ме занима да ми објасните зашто моје дете нема педагошког асистента, а нека га имају и како су га та деца добила , а моје дете није?**

**Такође ме занима како родитељ може да буде детету лични пратилац у пракси и да долази у школу, ако је то правилником о минималним стандардима о пружању услуга социјалне заштите забрањено и шта је посао личног пратиоца, а шта педагошког асистента?**

**Желела бих да знам како се запошљавају педагошки асистенти и ко о њиховом запошљавању одлучује и како се додељује детету педагошки асистент с обзиром на то министарство просвете пише да се не може доделити једном детету? Па којој деци се он онда додељује и како и на основу чега ако за свако дете коме је додељено мора да има мишљење интерресорне комисије будући да је то додатна подршка за дете?**

**Да ли родитељи треба да дају отказ или да добију отказе и да раде послове педагошких асистената, логопеда, дефектолога, личних пратилаца,...и осталог кадра који је додатна подршка за децу за нула динара, без стручности, стажа, пријаве,...?**

**Да ли је послат извештај интерресорне комисије у Новом Саду министарству просвете као што то пише у правилнику о додатној подршци у члану 10 и шта пише у њему?!**

**(Члан 10.**

**Сваки члан Комисије прати ефекте извршавања предложене подршке за**

**дете из области струке и система чији је представник.**

**Комисија је обавезна да доставља редовне извештаје о свом раду**

**општинској односно градској управи, као и ресорним министарствима о**

**предложеној и пруженој подршци, најмање два пута годишње.)** У прилогу Вам достављам фотокопије следеће следеће документације :

1. Мишљење интерресорне комисије за моје дете где пише да моје дете Драгана Тодоран има право на педагошког асистента
2. Захтев који смо као удружење родитеља послали министарству просвете поводом педагошких асистената
3. Одговор ШУ ..Нови Сад''
4. Одговор министарства просвете
5. Одговор покрајинског заштитника грађана и ПУ,,Pадосно детињство’’
6. Доказ да је послат допис повереници за заштиту равноправности
7. Копија о томе колико је у суседној држави Хрватској запослено педагошких асистената

Очекујем од Вас конкретна решења, а не искључиво дописе јер сам их већ послала неким надлежнима и добила неодређене одговоре без практичног решења . Става сам као родитељ да инклузија мора да се спроводи у пракси, а не само да буде мртво слово на папирима. Један од предлога је да ми дозволите да ја нађем неку особу која би то могла да ради (учитељ, наставник, васпитач...) и да је ја плаћам док не добијем од министарства педагошког асистента са обуком у складу са правилником о програму обуке за педагошког асистента. Друго решење би могло да буде пројекат обезбеђивања педагошке асистенције . Могу и нека трећа решења,попут ангажовања технлошких вишкова у просвети или незпослених особа са бироа за запошљавање које су образовне струке.Могу и нека четврта решења која би омогућила да деца имају педагошке асистенте у пракси.

Али морају деца да у пракси имају педагошке асистенте . У супротном планирам тужбу. Мени није као родитељу циљ да тужбом решавам проблеме у нашем образовном систему и радим посао запослених у министарству, школској управи, градској управи.... Мени је циљ да се проблеми заједнички решавају без тужбе , али у складу са постојећим законима. Зато од Вас очекујем конкретно решење за овај проблем, а не дописе где пише да се нема пара за педагошке асистенте јер ни министарство просвете,а вероватно ни Градску управу Нови Сад очигледно не занимају да ли ја имам пара да приватно плаћам логопеде,дефектологе, педагошке асистенте, ...и ко зна шта још и кога још од додатне подршке. Такође ме не занима зашто нема обука за педагошке асистенте јер нисам ја запослена у министарству просвете већ постоје људи који су тамо запослени и на платном списку да брину о томе. Мене као родитеља то уопште не треба да интересује, већ да се мом детету, али и сваком другом детету обезбеди педагошки асистент, као и друга додатна подршка у најкраћем року како би се спречила даља дискриминација деце у нашем образовању .

У ишчекивању одговора,

Срдачан поздрав,

Марија Протић, родитељ Драгане Тодоран

Павла Стаматовића 5 стан 2, 21000 Нови Сад

Тел: 021 540 279, 063 1 540 279

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_